section_heading: U perzijskoj službi
paragraph_text: Nakon toga perzijski zapovjednici vratili su se u svoje satrapije, dok se Bes proglasio perzijskim vladarem. Aleksandar je u međuvremenu osvojio Hirkaniju, te nastavio napredovati prema istoku do Suzije (moderni grad Tus pokraj Mašhada). U ovome gradu Aleksandar se po prvi puta pokazao u orijentalnoj odjeći čime je pokušao pridobiti potporu iranskog stanovništva. Satibarzan je bio jedan od onih koji je vjerovao kako se može dogoviriti s Aleksandrom, zbog čega je otišao u Suziju i dobrovoljno se predao makedonskom vladaru.